ak:Fresh | Fresh Namibie | Aandkerk - DEURBRAAK IN MYSELF
DEURBRAAK IN MYSELF
Ons hoop almal op een of ander deurbraak in ons lewe - gesondheid, finansies, vrede in ons land - dis moeilik om te bly glo as almal rondom jou deurbrake en wonderwerke ervaar. Ons vra WANNEER kom MY DEURBRAAK DAN?
Lees Josef se storie in Genesis 37:1-11
Josef was geroep en bestem om 'n koning te word, maar moes eers deur 'n proses gaan om daar uit te kom.
Wat dink jy het tussen hom en die vervulling van sy roeping gestaan?
Waaraan moes hy werk, wat moes hy afbreek om God se deurbraak te kon laat realiseer?
Ons wil so graag Deurbraak in ons lewe he, maar voor God kan deurbreek, moet ons eers 'n paar mure in ons lewe afbreek. Galasiers 5:19-21 en Jakobus verwys na heelparty sulke mure waarmee ons sukkel. Watter muur is daar in jou lewe?
Watter mure is daar tussen jou en jou huismense wat verhoed dat jul verhouding na nuwe vlak kan gaan? Jou kollegas? Jou vriende?
Die Gees van Swakheid en tekortkoming bind ons vas, suig die lewe uit ons uit, verlam ons om te kan beweeg en groei. Jy mis uit op God se seeninge as net die vrede instandhou eerder as om 'n Deurbreker te wees.
Watter storie is daar in jou lewe waar jy die moed gekry het om iets moeiliks te konfronteer? Vra jy vir God om jou te help in moeilike situasies? Kom ons kyk na 'n paar maniere waarop jy die Deurbraak in jou eie menswees aan die gang kan sit.
1. Erkenning/ aanvaarding
Dis die beginpunt vir deurbraak. Erken wat jou mure is waarmee jy sukkel en bring dit na God toe. Bespreek dit met jou geliefdes. Wees oop en eerlik met jouself oor waar jy tekort skiet. Het Josef sy omstandighede geblameer vir sy tekortkominge? Het Hy God blameer? Is jy bereid om jou diepste en rouste frustrasies te deel met jou naaste en met God? Deurbraak begin wanneer ons op 'n eerlike en brose laagtepunt kom waar ons God se krag en roeping in ons lewe kan ervaar.
2. MAAK JOU LOS VAN JOU VERLEDE
Sny jouself af van die teleurstellings en mislukkings in jou verlede. "If you want God to do something NEW - you cannot keep doing the same old thing (Mark Batterson)" Toe Saul geroep is as koning, wou hy eers nog aan sy donkies aandag gee. Toe hy in 1 Samuel 10:22 geroep word om as koning gekroon te word, het hy weggekruip agters bondels goed. Is jy op 'n plek waar God jou nie meer kan gebruik nie? Is dit nodig vir jou om die ou manier van dinge doen agter te laat?
3. GOD SE GENADE/ VERGIFNIS
Dit is alles moontlik deur God se genade en vergifnis. Hy het al jou mure reeds afgebreek aan die kruis. Jy kan lewe as 'n oorwinnaar wat nie vasgevang word agter mure nie. Soos ons meer uit God se genade en vergifnis leef, so sal ons nie meer na die stem van vrees luister nie, maar na die stem van oorwinning.
Lees 2 Tim 2:19-26. Wat staan vir jou uit in hierdie teks? Watter beloftes maak God hier waaraan ons kan vashou? Waarteen waarsku Hy ons? Wat is daar in jou lewe wat verhoed dat jy God se stem van oorwinning kan ervaar?